jkorsvik/nowiki_second_scrape_merged huggingface dataset:
Tyrnyauz

Tyrnyauz (russisk: Тырныауз) er en by i republikken Kabardino-Balkaria i Russland. Den ligger i dalføret til elva Baksan i Nord-Kaukasus, rundt 60 km vest for Naltsjik. Innbyggertall: 20 376 (est. 2006), 21 092 (folketelling 2002), 30 800 (folketelling 1989).
Byen ble grunnlagt som en bosetning ved en wolframgruve og -foredlingsanlegg, som fremdeles er hovedarbeidsgiver i området.  
Byen ligger langs hovedruten for klatreekspedisjoner til Elbrus, og er et viktig forsyningspunkt for turer inn i Elbrus-området.
I juni 2001 ble byen rammet av en kraftig flom og jordskred. Boligblokker ble begravd i gjørme opp til fjerde etasje. Det finnes ingen pålitelige tall for antall omkomne og skadede. Byen hadde pr 2004 stort sett kommet seg etter skadene, men sporene etter raset er fremdeles synlige.


== Referanser ==


== Eksterne lenker ==
Offisielt nettsted 
(en) Tyrnyauz – kategori av bilder, video eller lyd på Commons
Haaken Christensen

Haaken Andreas Christensen (født 16. februar 1924, død 11. april 2008) var en norsk kunsthistoriker og gallerist. Christensen tok magistergraden i kunsthistorie ved Universitetet i Oslo i 1956, med en avhandling om Gustave Courbet, kalt «Gustave Courbet i lys av sin samtids kunstkritikk». I 1961 startet han opp sitt eget galleri i Oslo, Galleri Haaken, som et av Norges første kommersielle gallerier for samtidskunst. Galleriet spilte en sentral rolle i norsk kunstliv på 1960- og 1970-tallet, og stilte jevnlig ut arbeider av fremstående norske kunstnere som Knut Rose, Johs. Rian, Ole Rinnan, Gunnar S. Gundersen og Jens Johannesen.
I 2003 åpnet Sal Haaken, en ny fløy ved Henie Onstad kunstsenter på Høvikodden, som et resultat av samarbeid mellom Christensen og kunstsenteret. Christensen finansierte bygget, og det var inkludert i planene at fløyen skulle huse Christensens private kunstsamling etter hans død. Etter en uoverensstemmelse med kunstsenteret om driften av Sal Haaken endret Christensen denne planen, og testamenterte hele samlingen, til en anslått verdi av 200 millioner kroner, til den ideelle organisasjonen Leger uten grenser.
Haaken Christensen utga også to bøker: En gallerists erindringer: Innfall og novellette (1985) og Olivier Debré: Debré og Lærdal (1991).
Christensen var ridder av den franske Ordenen for kunst og litteratur.


== Referanser ==


== Eksterne lenker ==
Galleri Haaken
Tv2-innslag om Christensens gave til Leger uten grenser
Baksan (by)

Baksan (russisk: Бакса́н) er en by i republikken Kabardino-Balkaria i Russland. Den ligger ved elva Baksan, rundt 20 km nord for Naltsjik. Innbyggertall: 35 805 (folketelling 2002).
En bosetning på stedet til dagens by blir første gang nevnt i 1748. Den fikk status som bymessig bosetning i 1964, og bystatus i 1967.


== Referanser ==


== Eksterne lenker ==
(en) Baksan – kategori av bilder, video eller lyd på Commons
Høgeloft

Høgeloft er en fjelltopp i nordøstre ende av fjellrekken Store Jukleeggi. Toppen danner grensepunkt mellom Lærdal i Vestland og Hemsedal i Viken. Det har en høyde på 1 921 meter over havet. Fjellet er det nest høyeste i Buskerud etter Folarskardnuten som er 13 meter høyere. Høgeloft regnes som den høyeste toppen i fjellområdet Filefjell, og er det høyeste punktet i Lærdal kommune og i Hemsedal kommune.Sekundærfaktoren er blant de 50 lengste i landet.


== Se også ==
Liste over fjell i Skandinavia


== Fotnoter ==


== Referanser ==
HSV Hamburg

HSV Hamburg er en tysk håndballklubb fra Hamburg i Tyskland, som ble grunnlagt i 1999. HSV Hamburg spiller i den tyske toppserien Bundesliga, og er ett av verdens beste håndballag. Laget vant cupvinnercupen i 2007 og EHF Champions League i 2013.


== Eksterne lenker ==
Offisielt nettsted 
(en) HSV Hamburg – kategori av bilder, video eller lyd på Commons
Missa Luba

Missa Luba er en katolsk messe på latin, tonesatt med afrikansk musikk fra daværende Belgisk Kongo. Den ble skapt i 1950-årene av den belgiske pateren Guido Haazen.
Haazen kom til Kongo i 1953 og stiftet det «blandede» koret «Les Troubadours de Roi Baudouin», som besto av 45 gutter i alder 7 – 14 år og ca. 15 lærere.
Messen inneholder de vanlige elementer, som Kyrie, Gloria, Credo og videre, med musikk og rytmer fra forskjellige stammer og i afrikansk tone- og rytmedrakt.
Messen ble fremført flere steder, og koret turnerte i Europa (Belgia, Nederland, Tyskland og Østerrike) i et halvår i 1958. En av konsertene var sammen med Wiener Sängerknaben.
Gramofonplaten kom først ut i 1958. Foruten selve messen inneholdt A-siden tre religiøse sanger, mens B-siden inneholdt barnesanger og annet på flere av de lokale språkene. Philips ga den igjen ut i 1965. Ny pressing (under merket Fontana, 1969) ble laget som spin-off i forbindelse med filmen If..., der Sanctus var en vesentlig del av lydbildet gjennom store deler av filmen. Den foreligger også (bare selve messen) på CD fra 2004, og da sammen med messene Misa Criolla (latinamerikansk musikk) og Misa Flamenca (flamencomusikk).
Missa Luba er senere spilt inn av andre kor, som The Muungano National Choir fra Nairobi, og Washington Choral Arts Society.
Fader Haazen døde i 2004.


== Referanser ==


== Eksterne lenker ==
Gloria fra Missa Luba på Youtube
Plattentext (omtale?) der originalen LP-Veröffentlichung Philips PCC-206. 1963 (engelsk)
Esperanza Berrocal: Plattentext zur CD Naxos 8.557542
Balad (politisk parti)

Balad, et akronym for Brit Le'umit Demokratit (hebraisk ברית לאומית דמוקרטית, nasjonaldemokratisk samling; arabisk التجمع الوطني الديمقرآطي, al-tajamu' al-watani al-dīmūqrati eller بلد, land) er et arabisk-israelsk politisk parti. Partiet representerer den arabiske minoriteten i det israelske parlamentet Knesset. Den nåværende partilederen er Jamal Zahalka.


== Eksterne lenker ==
(ar) Offisielt nettsted 
(en) Offisielt nettsted 
(he) Offisielt nettsted 
(en) A-Tajammu (Balad) – kategori av bilder, video eller lyd på Commons 
Partiets historie, Knesset (engelsk)
Petter Dass-kapellet

Petter Dass-kapellet på Husøy i Træna kommune ytterst på kysten av Helgeland er et kapell oppført på initiativ fra Arild Haaland og kunstneren Karl Erik Harr, i samarbeid med Træna kommune.   
Kapellet ble åpnet 28. juni 1997. Kapellet har form inspirert av en storbåt, og har sitteplasser til i overkant av 30 mennesker.  Kapellet er ment som et minnesmerke over Petter Dass – og alle som slet, og ble borte på havet, i arbeid for det daglige brød. Samtidig skal det være et rom for ettertanke og meditasjon. Kapellet er ikke vigslet.
Karl Erik Harr har malt tolv tavler som illustrerer tekster av Petter Dass, de fleste hentet fra Nordlands Trompet.


== Litteratur ==
Karl Erik Harr m.fl. (1997). Et kapell på Træna. Træna kommune. 


== Eksterne lenker ==
(en) Petter Dass-kapellet – kategori av bilder, video eller lyd på Commons 
Træna Bygdemuseum
Bilete frå Petter Dass-kapellet
Tenk TRæna
Vesti la Giubba

«Vesti la Giubba» er en arie fra operaen Pagliacci, som er skrevet og komponert av Ruggiero Leoncavallo.
Arien ble for første gang fremført i 1892. Tittelen Vesti la Giubba er i denne operaen avslutningen på første akt, sunget av «Canio» mens han skal til å ikle seg sitt kostyme for å spille klovnen «Pagliaccio». Arien blir ofte feiltitlet og omtalt som Ridi, Paglaccio, som synges i ariens klimaks. 


== Libretto ==
Italiensk
Recitar! Mentre preso dal delirio,
non so più quel che dico,
e quel che faccio!
Eppur è d'uopo, sforzati!
Bah! sei tu forse un uom?
Tu se' Pagliaccio!
Vesti la giubba,
e la faccia infarina.
La gente paga, e rider vuole qua.
E se Arlecchin t'invola Colombina,
ridi, Pagliaccio, e ognun applaudirà!
Tramuta in lazzi lo spasmo ed il pianto
in una smorfia il singhiozzo e 'l dolor, Ah!
Ridi, Pagliaccio,
sul tuo amore infranto!
Ridi del duol, che t'avvelena il cor!


== Media ==


== Triva ==
I 1904 ble arien innspilt av Enrico Caruso, og ble verdens første musikkopptak som solgte over en million eksemplar.
I Simpsons-episoden «The Itallian Bob» blir klimakset av arien fremført av Sideshow Bob i et klovnekostyme som ligner på klovnen Pagliaccio.


== Referanser ==
Terrorangrepet i Bu Mohammed 17. april 2008

Terrorangrepet i Bu Mohammed 17. april 2008 skjedde da en selvmordsbomber sprengte seg selv i luften i et begravelsesfølge i landsbyen Bu Mohammed i Diyala-provinsen, nær Baquba, Irak.


== Bakgrunn ==
Provinsen Diyala, der Baquba ligger, har de seneste månedene i 2007 og 2008, sett flere harde kamper mellom irakiske sikkerhetsstyrker, amerikanske militære og sunnimuslimske opprørere, inklusive al-Qaida. Al-Qaida skal også ha forflyttet sin aktivitet til Diyala-provinsen etter å ha blitt jaget vekk fra Bagdad og Anbar-provinsen lenger vest i landet.


== Angrepet ==
En gruppe med mennesker hadde samlet seg for å kondolere de etterlatte etter to nylig døde medlemmer av en lokal gruppe som hadde vært med på å slåss mot al-Qaida i Irak. Ifølge enkelte meldinger var de to avdøde sønnene til den lokale sjeiken i landsbyen Bu Mohammed som forsvant og ble funnet drept.


=== Skader ===
Mellom 30 og 60 ble meldt drept i angrepet, mens antallet skadde ikke var kjent.


== Ansvar ==
Ingen tok på seg ansvaret for angrepet, men al-Qaida får ofte skylden for terrorangrep mot begravelser i Irak.


== Se også ==
Terrorangrepet i Sadiya 4. april 2008
Terrorangrepet i Baquba 15. april 2008


== Referanser ==
Terrorangrepet i Bilbao 17. april 2008

Terrorangrepet i Bilbao 17. april 2008 skjedde da en bombe ble sprengt utenfor partikontoret til PSOE i Bilbao, Spania.


== Bakgrunn ==
Separatist- og terrorgruppen ETA har kjempet for selvstendighet for Baskerland fra Spania. Mer enn 820 mennesker er drept på grunn av terrorgruppens angrep mot ulike mål og personer i en periode på ca. 40 år, tre av dem er drept etter at ETA i 2007 avbrøt en selvpålagt våpenhvile. Statsminister Jose Luis Rodriguez Zapatero gjorde kampen mot ETA til en av sine saker i valgkampen, og for selve regjeringen etter parlamentsvalget i Spania i mars 2008. Forrige gang som ETA slo til, var med en bilbombe mot en politiforlegning i Rioja-distriktet 21. mars.


== Angrepet ==
ETA ringte som vanlig inn en advarsel til politiet, der de sa ifra om at et bombeangrep ble rettet mot partikontorene. Området ble avsperret og evakuert, da bomben, som var skjult i en pose detonerte om morgenen.


=== Skader ===
Syv politifolk ble skadd i eksplosjonen, da de var i nærheten og holdt på med evakueringen, da bombeb gikk av. Bomben gjorde også skade på kontorene til PSOE i La Pena-distriktet i Bilbao, og vannforsyningen til flere bygninger i området ble ødelagt, og flere biler som var parkert like ved, ble skadd eller ødelagte i eksplosjonen.


== Ansvar ==
ETA ringte inn og tok på seg ansvaret for terrorangrepet.


== Referanser ==
Aktiv Mestring

Aktiv Mestring er en sosial møteplass med tilbud om fysisk aktivitet. Det er et tilbud til alle i alderen 18–67 år som er tilknyttet NAV-systemet. Aktiv Mestring ble etablert i 2005 i Sandefjord. Det var et samarbeid mellom IL Runar som frivillig organisasjon og Lene Andersen som initiativtaker og ideutvikler. Aktiv Mestring har dessuten et Partnerskap for Folkehelse. Det innebærer at det er et samarbeid mellom kommunen, fylkeskommunen, fylkesmannen og en frivillig organisasjon. Nå er IL Runar erstattet av Vestfold Idrettskrets. Det er oppført som eier av prosjektet. All registrering skjer på Idrettens Hus i Sandjord.
I Larvik ble Aktiv Mestring etablert i et samarbeid med Larvik Læringssenter ved avdeling Norskskolen. Larvik kommune er en viktig bidragsyter. Den har dessuten fokus på fysisk aktivitet i kommunen for 2008. Det skjer også et samarbeid med Kultur i Psykiatrien (Kip) om aktivitetsplanen og videreutvikling samt lokalene og instruktørene til SPENST. Andre om medvirker er iFokus, Voksenopplæringen, Salsa, NAV-senteret og idrettslagene. Flere står på listen for markedsføring,
Internasjonalt år for poteten 2008

Internasjonalt år for poteten 2008 er en markering av FN om at potet er viktig i dietten til verdens befolkning, og at det er nødvendig å rette verdens oppmerksomhet på den rollen som poteten kan få i å gi sikringskost og forhindre fattigdom.  FAO er invitert til å tilrettelegge markeringen.
The corresponding resolution adopted on 25. november 2005 av FAO, som er å tilrettelegge implementeringen av året, erklærte 

"behovet for offentlig oppmerksomhet om det forhold som finnes mellom fattigdom, matsikring, feilernæring og det potentielle bidrag fra poteten til å bekjempe sult." 

This is one of many internasjonal markering erklært for spesielle dager, måneder og år.  Året 2008 er delt med International Year of Sanitation.
Det er håpet at International Year designation vil gjøre for poteten hva International Year of Rice (2004) gjorde for den matvaren, nemlig inspirere utstillinger, utdanningsprogrammer, filmer, publikasjoner og større internasjonal oppmerksomhet om multinasjonale anstrengelser på vegne av våre matresurser.
2008 er også nasjonalt år for poteten i Peru.


== Referanser ==


== Eksterne lenker ==
International Year of the Potato
FAO
FAO 2005 resolutions
International Potato Center
Potato Information & Exchange
The Potato Museum
Unnskyld, vi gifter oss

Unnskyld, vi gifter oss (orig: Le gendarme se marie) er en fransk filmkomedie fra 1968 med Louis de Funès i hovedrollen. Regi er ved Jean Girault.
Dette er en tredje av i alt seks filmer i Gendarmen-serien.


== Handling ==
Cruchot er gendarm i Saint-Tropez og møter enken Josephia (Claude Gensac), og forelsker seg momentant. Men hans datter er ikke like begeistret når hun får høre at de ønsker å gifte seg og prøver derfor å legge alle slags hindringer i veien for et bryllup. En rekke vanvittige forviklinger oppstår.  


== I rollene ==
(utvalg)

Louis de Funès : Le maréchal des logis-chef Ludovic Cruchot
Jean Lefebvre : Le gendarme Lucien Fougasse
Geneviève Grad : Nicole Cruchot, la fille de Ludovic
Christian Marin : Le gendarme Albert Merlot
Yves Vincent : Le colonel examinateur lors du concours
Guy Grosso : Le gendarme Tricard
Michel Modo : Le gendarme Berlicot
Maurizio Bonuglia : L'ami de Nicole
Mario David : Frédo le boucher, le malfrat
Claude Gensac : Veuve Josépha Lefrançois
Michel Galabru : L'adjudant Jérôme Gerber
Nicole Vervil : Mme Gerber, la femme de l'adjudant
France Rumilly : La religieuse


== Eksterne lenker ==
(en) Unnskyld, vi gifter oss på Internet Movie Database 
(sv) Unnskyld, vi gifter oss i Svensk Filmdatabas 
(fr) Unnskyld, vi gifter oss på Allociné 
(nl) Unnskyld, vi gifter oss på MovieMeter 
(en) Unnskyld, vi gifter oss på AllMovie 
(en) Unnskyld, vi gifter oss på Rotten Tomatoes
Studio 5

Studio 5 er et norsk temastyrt talkshow som ble sendt på FEM fra 2008 til 2010. Programmet ble sendt tre dager i uka: Mandag, tirsdag og onsdag kl. 21.00. Programmet var en nyskapning i norsk sammenheng fordi det hadde fire programledere hver gang, og bare én eller to gjester. Eli Hagen, Mina Hadjian og Ingeborg Heldal var noen av programlederne som var der lengst. 
Studio 5 var en norsk versjon av det amerikanske programmet The View.
Studio 5 tok opp et bredt spekter av tema – fra bistand via feminisme til TV-programmet Ungkaren. Derfor valgte programmet også ulike gjester, som for eksempel Kristian Valen, a1 og Siv Jensen. Fra 2009 var også Den andre siden en del av Studio 5, men ble senere et selvstendig program og endret navn til Den andre siden.


== Seertall ==
Seertallene var lave. Kun 18 000 så premieren og i løpet av de to første ukene programmet ble sendt var seertallene helt nede i 9000 seere. Snittet for de to første ukene var rundt 20 000 seere per episode med en topp på 28 000 seere. Etter bred forhåndsomtale var dette lavere enn forventet, selv om reprisesendingene på TVNorge første uka hadde noe høyere tall. 
Seertallene vokste sakte, men sikkert, og i uke 15 i 2008 var torsdagsprogrammet ukas mest sette program på kanalen, med 47 000 seere. Sesong tre av Studio 5 startet 6. januar 2009, og ny seerrekord på 91 000 ble satt 15. januar samme år. Seertallene økte også samlet sett fra sesong to til tre og lå våren 2009 på rundt 50 000 seere per episode. Etter at programmet senere ble flyttet fra sin opprinnelige sendetid klokken 21.30 til 21.00 gikk seertallene ned, og lå våren 2010 på mellom 25 000 og 35 000 seere per episode. Etter dette ble programmet lagt ned.


== Programledere ==
Karita Bekkemellem
Heidi Nordby Lunde
Martine Aurdal
Kari Simonsen
Kjersti Løken Stavrum
Astrid Gunnestad
Ann Elin Schüssel


== Referanser ==
Tacheng

Tacheng (kinesisk: 塔城; pinyin: Tǎchéng; uigurisk: تارباغاتاي ; uigur-latin: Tarbaghatai) er et prefektur understilt det kasakiske autonome område Ili i Xinjiang i Folkerepublikken Kina. Det har et areal på  98.824 km².Tacheng kalles ofte Tarbaghatai (andre stavemåter: Tarbagatay, Tarbayatai, Tarvagatajn). Tidligere ble det kalt Chuguchak, særlig i europeisk gjengivelse. Tacheng dannet sammen med Ili og Altaj fra 1944 til 1949 Den annen østturkestanske republikk med reelt styre knyttet til Sovjetunionen.
I prefekturet ligger Tiechanggou kullkraftverk, et av Xinjiang-regionens eldste.


== Administrative enheter ==
Prefekturet Tacheng har jurisdiksjon over 2 byfylker (市 shì), 4 fylker (县 xiàn) og ett autonomt fylke (自治县 zìzhìxiàn). 


== Etnisk sammensetning ==
Jinchang (Gansu)

Jinchang (kinesisk: 金昌市, pinyin: Jīnchāng) er et byprefektur i den kinesiske provinsenGansu. Det utgjør en del av Hexi-korridoren.


== Administrative enheter ==
Byprefekturet Jinchang har jurisdiksjon over ett distrikt (区 qū) og ett fylke (县 xiàn).


== Referanser ==
Den egyptisk-israelske fredsavtalen

Den egyptisk-israelske fredsavtalen (arabisk: معاهدة السلام المصرية الإسرائيلية; Mu`āhadat as-Salām al-Masrīyah al-'Isrā'īlīyah, hebraisk: הסכם השלום בין ישראל למצרים; Heskem HaShalom Bein Yisrael LeMitzraim) ble signert i Washington, DC, USA, 26. mars 1979, etter Camp David-avtalen i 1978. Hovedinnholdet i avtalen var gjensidig anerkjennelse av de enkelte landene Egypt og Israel, å avslutte urolighetene mellom de to landene som hadde eksistert siden den arabisk-israelske krig i 1948 og at Israel skulle trekke seg helt tilbake med både militære og sivile fra Sinaihalvøya, som Israel hadde okkupert under seksdagerskrigen i 1967. Avtalen inkluderte også at israelske skip skulle passere fritt gjennom Suezkanalen, og anerkjente Tiranstredet og Akababukten som internasjonale vannveier.
Den egyptisk-israelske fredsavtalen ble signert av den egyptiske president Anwar Sadat og den israelske statsministeren Menachem Begin, og ble bevitnet av den amerikanske president Jimmy Carter. Etter å ha signert avtalen, ble Egypt ekskludert fra Den arabiske liga, og ligaens hovedkvarterer ble flyttet fra Kairo til Tunis. Sadat ble senere myrdet av medlemmer av den egyptiske armeen, som hadde motsatt seg hans forsøk på å opprette fred med Israel.


== Referanser ==


== Se også ==
Camp David-avtalen (1978)
Liste over fredsavtaler i Midtøsten


== Eksterne lenker ==
Avtaleteksten Arkivert 9. februar 2015 hos Wayback Machine. (PDF), nettstedet til det egyptiske utenriksdepartementet
Avtaleteksten, nettstedet til det israelske utenriksdepartementet
Ekeby

Ekeby er et tettsted i Bjuv kommune i Skåne län i Sverige. I 2010 hadde tettstedet 3 230 innbyggere.


=== Befolkningsutvikling ===


== Referanser ==
Billesholm

Billesholm er et tettsted i Bjuv kommune i Skåne län i Sverige. Det var tidligere en egen kommune, men ble slått sammen med nabokommunene i 1952. I  2010 hadde tettstedet 2 910 innbyggere.


=== Befolkningsutvikling ===


== Referanser ==
Gunnarstorp

For gravfeltet utenfor Sarpsborg, se Gunnarstorp (Østfold).Gunnarstorp var et tettsted i Bjuv kommune i Skåne län i Sverige som i 2015 var vokst sammen med tettstedet Bjuv. I 2010 hadde tettstedet 401 innbyggere.


== Befolkningsutvikling ==


== Referanser ==
Södra Vrams fälad

Södra Vrams fälad var et tettsted i Bjuv kommune i Skåne län i Sverige. I 2015 hadde Södra Vrams fälad vokst sammen med tettstedet Bjuv. 
I 2010 hadde tettstedet 249 innbyggere.


== Befolkningsutvikling ==


== Referanser ==
Näsum

Näsum er et tettsted i Bromölla kommune i Skåne län i Sverige. I 2010 hadde tettstedet 1 117 innbyggere.


== Befolkningsutvikling ==


== Referanser ==
Valje

Valje er et tettsted i Bromölla kommune i Skåne län og en mindre del i Sölvesborg kommune i Blekinge län i Sverige. I 2010 hadde tettstedet 823 innbyggere, hvorav 759 i Bromölla kommune og 64 i Sölvesborg.


== Befolkningsutvikling ==


== Referanser ==
Gualöv

Gualöv er et tettsted i Bromölla kommune i Skåne län i Sverige. I 2010 hadde tettstedet 530 innbyggere.


== Befolkningsutvikling ==


== Referanser ==
Nymölla

Nymölla er et tettsted i Bromölla kommune i Skåne län i Sverige. I 2010 hadde tettstedet 272 innbyggere.


== Befolkningsutvikling ==


== Referanser ==
Jom ha’atsma’ut

Jom ha'atsma'ut (hebraisk:יום העצמאות, yom hā-‘aṣmā’ūṯ, «uavhengighetsdagen»), Israels uavhengighetsdag eller Israels nasjonaldag, feirer Den israelske selvstendighetserklæringen i 1948. Dagen faller på den andre jødiske måneden Ijár. Frihetserklæringen ble gjort av David Ben-Gurion i Tel Aviv den 14. mai, 1948 (5. Ijár, 5708), og dermed endte Palestinamandatet. Yom Hazikaron kommer alltid før, som minnes Israels falne soldater, den 4. Ijár (uttalt «iijahr»)
En offisiell seremoni avholdes hvert år på Herzl-berget på kvelden under jom ha'atsma'ut. Seremonien inkluderer en tale av en taler fra Knesset (det israelske parlamentet), en dramaturgisk presentasjon, en rituell marsj av soldater som bærer Israels flagg, og former utarbeidede strukturer (slik som en menorá, davidsstjerne og et nummer som viser hvor gammelt Israel er) og belysning av tolv fyr (én for hver av Israels tolv stammer). Hvert år inviteres et dusin israelere, som har gjort noe betydelig innenfor et område, til å tenne fyrene. Israel-prisen (טקס חלוקת פרס ישראל) deles også ut under nasjonaldagen.


== Eksterne lenker ==
(en) Yom Ha'atzmaut – kategori av bilder, video eller lyd på Commons
Åkarp

Åkarp er et tettsted i Burlöv kommune i Skåne län i Sverige. Det ligger ved jernbanen mellom Malmö og Lund. I 2010 hadde tettstedet 5 617 innbyggere.


== Referanser ==
Burlövs egnahem

Burlövs egnahem er et tettsted i Burlöv kommune i Skåne län i Sverige. I 2010 hadde tettstedet 554 innbyggere. Det er en samling hus, oppført av enkelte byggfirmaer og privatpersoner fra 1920-tallet og fremover. Begrepet «egnahem» viser til familiehus som er eid av de som bebor det og er et begrep som henger tett sammen med tanken om folkhemmet.
Tettstedet har historisk sett vært en slags utkant til Arlöv. Med den nåværende innrammingen av stedet med to motorveier på den nordre, østre og vestlige siden av byen (E22 og Yttre Ringvägen som møtes i en trafikkmaskin rett nord for tettstedet) og en tett trafikkert landeveg på den sydlige siden har denne forbindelsen blitt fjernet. Området defineres nå som et selvstendig tettsted på grunn av at det er mindre enn 200 meter mellom husene og mer enn 200 innbyggere.


== Referanser ==
Förslöv

Förslöv er et tettsted i Båstad kommune i Skåne län i Sverige. I 2010 hadde tettstedet 2 085 innbyggere.


== Befolkningsutvikling ==


== Referanser ==
Torekov

Torekov er et tettsted i Båstad kommune i Skåne län i Sverige. I 2010 hadde tettstedet 863 innbyggere.


== Referanser ==
Guyuan (Ningxia Hui)

Guyuan (kinesisk: 固原市, pinyin: Gùyuán Shì) er et byprefektur i den autonome region Ningxia Hui. Nord i byprefekturet, i en nordlig forstad til Guyuan by, ligger Liupanshan kullkraftverk.


== Administrative enheter ==
Byprefekturet Guyuan har jurisdiksjon over ett distrikt (区 qū) og 4 fylker (县 xiàn). 


== Etnisk sammensetning (2000) ==
Grevie

Grevie er et tettsted i Båstad kommune i Skåne län i Sverige.
I 2010 hadde tettstedet 788 innbyggere.


== Referanser ==
Östra Karup

Östra Karup er et tettsted i Båstad kommune i Skåne län i Sverige. I 2010 hadde tettstedet 594 innbyggere.


== Referanser ==